b'\n_START_ARTICLE_\nAmorphis\n_START_SECTION_\nZgodovina\n_START_PARAGRAPH_\nIme skupine Amorphis izvira iz besede "amorphous" (brez definirane forme, brezobli\xc4\x8den)._NEWLINE_Skupina se je v prvotni zasedbi oblikovala leta 1990 v sodelovanju treh ljudi, Jan Rechberger, Tomi Koivusaari in Esa Holopainen.Jan Rechberger in Esa Holopainen sta leta 1989 igrala v glasbeni skupini Violent Solution, katero je \xc5\xbee leto prej zapustil Tomi Koivusaari in ustanovil lastno skupino Abhorrence. Medtem pa je Violent Solution za\xc4\x8del po\xc4\x8dasi razpadati in sta Jan Rechberger in Esa Holopainen ustvarila \xc5\xa1e eno death metal skupino -  Amorphis. V za\xc4\x8detku leta 1990 se je skupini pridru\xc5\xbeil Tomi Koivusaari kot vokalist in Olli-Pekka Laine kot basist. V istem letu je Tomi Koivusaari \xc5\xa1e vedno igral v skupini Abhorrence a se je ta kmalu raz\xc5\xa1la kar je dalo Tomi Koivusaari ve\xc4\x8d \xc4\x8dasa za igranje v Amorphis._NEWLINE_Tomi ni bil le vokalist ampak je igral tudi ritmi\xc4\x8dno kitaro, kar je bilo vzrok za to da je skupina odvrgla originalne kompozicije in za\xc4\x8dela ponovno. Tako je bil leta 1991 posnet prvi demo kaseto z naslovom Disment of Soul z Timo Tolkki v TTT Studios._NEWLINE_Po posnetju prve demo kasete je skupina Abhorrence dobila ponudbo za pogodbo z Relapse Records. Vendar ker ta skupina ni ve\xc4\x8d bila aktivna so nazaj poslali lasten demo in si tako prislu\xc5\xbeili svojo prvo glasbeno pogodbo. Kmalu po podpisu pogodbe so 1. 11. 1992 izdali svoj prvi album The Karelian Isthmus. Njihov naslednji album je iz\xc5\xa1el dve leti pozneje pod naslovom Tales from the Thousand Lakes, ki je \xc4\x8drpal navdih iz finskega nacionalnega epa. Ta album je za\xc4\x8del definirati skupinin zvok v naslednjih letih. \xc5\xa0e vedno je imel vplive death metal \xc5\xbeanra vendar je imel \xc4\x8diste vokale skupaj s primesmi tradicionalne folk, progresivne in psihadeli\xc4\x8dne glasbe. Prvi\xc4\x8d se je zasedba skupine spremenila po koncertih ob zadnjem izdanem albumu. Kasper na klaviaturah je zapustil skupino. Zamenjal ga je Kim Rantala. Jan je bil zamenjan z Pekka Kasari. Skupini se je pridru\xc5\xbeil tudi \xc5\xa1e nov \xc4\x8dlan, Pasi Koskinen kot vokalist._NEWLINE_Tretji album, Elegy je bil izdan leta 1996, ponovno pod vplivom finske mitologije. Po letu in pol koncertov, ki so sledili izdaji albuma, se je skupina odlo\xc4\x8dila za odmor in izdala naslednji album leta 1999 z naslovom Tuonela. Ob deseti obletnici skupine je ta do\xc5\xbeivela ponovne spremembe v svoji zasedbi. Santeri se je pridru\xc5\xbeil skupini na klaviaturah kot stalen \xc4\x8dlan (predhodno je \xc5\xbee sodeloval s skupino leta 1998). Z odhodom Oppu-ja je pozicijo basista prevzel Niclas Etel\xc3\xa4vuori._NEWLINE_Naslednji album Am Universum izdan leta 2001 je bil eden izmed bolj eksperimentalnih albumov izdanih s strani skupine in je vklju\xc4\x8deval velik poudarek na zvokih klaviatur in saksophona. Hkrati pa je bil ta album tudi zadnji z Relapse Records. Tako je naslednji album, Far from the Sun, izdala skupina neodvisno. Skupini se je v tem \xc4\x8dasu ponovno pridru\xc5\xbeil bobnar Jan Rechberger ko je Pekka Kasari zapustil skupino zaradi dru\xc5\xbeinskih dol\xc5\xbenosti. Prav tako pa je skupino leta 2004 zapustil Pasi po devetih letih sodelovanja._NEWLINE_Iskanje novega vokalista se je nadaljevalo vse do leta 2005, ko se je skupina dokon\xc4\x8dno odlo\xc4\x8dila da medse sprejmejo Tomi Joutsena. Tako je pod vplivi Joutsena iz\xc5\xa1el naslednji album Eclipse leto po njegovem prihodu v skupino. Album je bil sprejet z velikim navdu\xc5\xa1enjem in poimenovan kot vrnitev v formo s strani nekaterih kritikov. S tem albumom in prav tako z naslednjim naslovljenim Silent Waters in izdanim v letu 2007 so si prislu\xc5\xbeili zlati certifikat na finskem. V podporu zadnjega albuma se je skupina ponovno odpravila na turnejo vendar prvi\xc4\x8d v Zahodni Ameriki._NEWLINE_Njihov naslednji album Skyforger je bil izdan leta 2009 pod okriljem Nuclear Blast Records in je bil tretji zaporedni album ki si je na finskem prislu\xc5\xbeil zlati certifikat. Trenutno njihov zadnji izdani album The Beginning of Times izdan leta 2011. Njihov naslednji album pa je \xc5\xbee napovedan za leto 2013 z naslovom Circle.'